PIÈCES A L’APPUI. 
Infortuné, silence 
Rigoureux, 
Tu m’ostes l’espérance 
D’estre heureux. 
Je n’ay sceu me deffendre 
D’un beau feu 
Qui m’a réduit en cendre 
Peu à peu. 
Au moins, si j’osoys dire 
Ma douleur, 
Je tiendrois mon martire 
Pour faveur. 
2lwtre. 
Cruelle départie ! 
Malheureux jour ! 
Que n’estoys-ie sans vie 
Ou sans amour? 
Que ne te puis-ie suivre, 
Soleil ardent, 
Ou bien cesser de vivre 
Et te perdant ? 
Les jours de ton absence 
Me sont des nuicts, 
Et la nuict m’est naissance 
De mille ennuys. 
Ma bouche qui souspire 
Incessamment, 
Tesmoigne mon martire 
Et mon tourment. 
Tout plaisir m’abandonne, 
Et la frayeur 
Sans cesse m’environne 
L’ame et le cœur. 
Bref, qui veult voir l’imaige 
Du désespoir, 
Sur mon triste visaige 
La vienne voir. 
Hott&e. 
Elle s’en va aux champs la petite bergière, 
Sa quenouille fdlant ; son troppeau suyt derrière. 
Tant il la faict bon veoir, la petite bergière , 
Tant il la faict bon veoir. 
Sa quenouille filant; son troppeau suyt derrière. 
Contre le chault elle a ung chappeau de fougière. 
Tant il la faict bon veoir, la petite bergière, 
Tant il la faict bon veoir. 
